[{"text_idx": "#000014", "text": "Graddedigion Bangor yn mynd i'r Fringe"}, {"text_idx": "#000015", "text": "Poster y cynhyrchiad.Bydd pedwar o raddedigion Prifysgol Bangor yn mynd a\u0302 sioe sgets wreiddiol i w\u0302yl gomedi'r \"fringe\" yng Nghaeredin eleni!"}, {"text_idx": "#000017", "text": "Mae trefnydd y sioe, Patrick Pritchard, yn credu bod y cyfleoedd a gawsant gyda Chymdeithas Gomedi Prifysgol Bangor wedi bod yn allweddol i sefydlu'r grw\u0302p."}, {"text_idx": "#000018", "text": "\"Rydym i gyd yn perfformio gyda'n gilydd yn rheolaidd ac rydym yn deall cryfderau a gwendidau'n gilydd. Rydym i gyd yn wahanol iawn o ran ein harddull gomedi\u0308aidd ac mae hynny'n amlwg iawn yn y sioe! Cyn dod i Fangor, doeddwn erioed wedi meddwl y byddwn yn cael cyfle i berfformio yng ngw\u0302yl y Fringe yng Nghaeredin, ond oherwydd fy mod wedi cael cyfarfod pobl o'r un anian a\u0302 mi yng Nghymdeithas Gomedi Bangor rwy'n gallu rhoi tic enfawr wrth yr eitem hon ar fy rhestr o uchelgeisiau!\""}, {"text_idx": "#000019", "text": "Llun o'r ymarferion:Rory Cooke, Josh Fenby-Taylor (sefyll), Patrick Pritchard ( yn cael ei drin!) a Roddy Shaw.Mae hefyd yn cael trafferth credu bod y grw\u0302p wedi gallu mynd mor bell a\u0302 hyn ar o\u0302l yr holl heriau y bu raid iddynt eu hwynebu ar hyd y ffordd:"}, {"text_idx": "#000020", "text": "\"Cawsom y syniad o fynd i Gaeredin ym mis Tachwedd y llynedd (2012) gan benderfynu y dylem ddechrau gydag un o wyliau comedi mwyaf y byd os oeddem am fynd a\u0302'n comedi y tu allan i Fangor! Doeddwn i ddim yn meddwl y buasem yn llwyddo - mae Josh a fi wedi bod yn brysur gydag arholiadau a thraethodau hir ac mae Rory a Roddy wedi bod yn cymryd eu camau cyntaf yn y byd go iawn ac rydym wedi bod yn ymarfer a chynllunio'r sioe i Gaeredin ar yr un pryd. Mae wedi bod yn hynod o anodd ar adegau ond rydym i gyd yn edrych ymlaen yn ofnadwy at fynd!\""}, {"text_idx": "#000021", "text": "Perfformiwyd rhywfaint o ddeunydd \"Thespianage\" ym Mangor a chymerodd y grw\u0302p y cam anarferol o ofyn i'r gynulleidfa am eu hymateb i'r deunydd:"}, {"text_idx": "#000024", "text": "Caiff y sioe ei pherfformio yn Theatre 3, Surgeon\u2019s Hall (V53) fel rhan o theSpaceUK. Bydd y sioe yn rhedeg rhwng 12 a 24 Awst (ac eithrio dydd Sul) ac yn dechrau am 8 o'r gloch y nos, dim ond \u00a35 yw pris tocyn (pris gostyngol \u00a34)."}, {"text_idx": "#000025", "text": "\"Byddem yn ddiolchgar iawn pe baech yn hoffi ein tudalen Facebook neu'n ein dilyn ar Twitter i gael gwybod sut mae pethau'n mynd i ni!\""}, {"text_idx": "#000026", "text": "Dyddiad cyhoeddi: 31 Gorffennaf 2013"}]